**VYHODNOTENIE vznesenÝCH PripomienOk v rámci medzirezortného pripomienkového konania**

Nariadenie vlády Slovenskej republiky, ktorým sa ustanovujú zvýšené stupnice platových taríf zamestnancov pri výkone práce vo verejnom záujme

|  |  |
| --- | --- |
| Počet vznesených pripomienok, z toho zásadných | 15 / 6 |

|  |  |  |  |
| --- | --- | --- | --- |
| **Subjekt** | **Pripomienka** | **Typ** | **Vyhodnotenie** |
| **MDaVSR** | **Analýza vplyvov na rozpočet verejnej správy** V Analýze vplyvov na rozpočet verejnej správy, na zamestnanosť vo verejnej správe a financovanie návrhu žiadame dopracovať rozdelenie vyčíslených finančných dopadov podľa jednotlivých kapitol štátneho rozpočtu a uviesť z akých údajov bol finančný dopad vypočítavaný. Túto pripomienku považujeme za zásadnú. Odôvodnenie: Žiadame o dopracovanie analýzy vplyvov na rozpočet verejnej správy, tak aby každá kapitola štátneho rozpočtu vedela s akým finančným dopadom sa pre ňu počítalo a na základe akých údajov bol tento dopad na jej rozpočet vypočítaný. | **Z** | **N**  Rozporujúci subjekt na rozporovom konaní akceptoval garanciu MFSR, týkajúcu sa možnej zmeny kvantifikácie vplyvu na rozpočet verejnej správy. Týmto bol rozpor odstránený. |
| **MDaVSR** | **návrh uznesenia vlády SR** V návrhu uznesenia vlády Slovenskej republiky žiadame doplniť bod pre podpredsedu vlády a ministra financií SR, ktorým mu bude uložená povinnosť zapracovať dopady zvýšenia platových taríf zamestnancov pri výkone práce vo verejnom záujme od 1. 1. 2023 o 7 % a od 1. 9. 2023 o ďalších 10 %, ako aj zvýšenie osobitnej stupnice platových taríf učiteľov vysokých škôl a výskumných a vývojových zamestnancov a platových taríf pedagogických zamestnancov a odborných zamestnancov od 1. 1. 2023 o 10 % a od 1. 9. 2023 o ďalších 12 % v rámci prípravy návrhu rozpočtu verejnej správy na roky 2023 až 2025 do rozpočtov jednotlivých kapitol štátneho rozpočtu. Túto pripomienku považujeme za zásadnú. Odôvodnenie: V Doložke vybraných vplyvov ako aj v Analýze vplyvov na rozpočet verejnej správy, na zamestnanosť vo verejnej správe a financovanie návrhu sa uvádza, že zvýšenie základnej stupnice platových taríf zamestnancov pri výkone práce vo verejnom záujme od 1. januára 2023 o 7 % a od 1. septembra 2023 o ďalších 10 %, ako aj zvýšenie osobitnej stupnice platových taríf učiteľov vysokých škôl a výskumných a vývojových zamestnancov a platových taríf pedagogických zamestnancov a odborných zamestnancov od 1. januára 2023 o 10 % a od 1. septembra 2023 o ďalších 12 % bude v prípade schválenia materiálu vládou Slovenskej republiky zohľadnené pri príprave návrhu rozpočtu verejnej správy na roky 2023 až 2025. V nadväznosti na uvedené žiadame doplniť do návrhu uznesenia vlády SR úlohu pre podpredsedu vlády a ministra financií Slovenskej republiky zabezpečiť zapracovanie dopadov zvýšenia platových taríf do návrhu rozpočtu verejnej správy na roky 2023 až 2025. | **Z** | **N**  Rozporujúci subjekt na rozporovom konaní akceptoval garanciu MFSR, týkajúcu sa možnej zmeny kvantifikácie vplyvu na rozpočet verejnej správy. Týmto bol rozpor odstránený. |
| **MFSR** | **K § 4** Odporúčame slová „§ 2, ktorý nadobúda“ nahradiť slovami „§ 2 a príloha č. 4 až 6, ktoré nadobúdajú“ tak, aby bolo jednoznačne ustanovené, že aj prílohy č. 4 až 6 nadobúdajú účinnosť 1. septembra 2023. | **O** | **A** |
| **MFSR** | **Všeobecne** Upozorňujeme, že v osobitnej časti dôvodovej správy k § 2 a k prílohám č. 4 až 6 sa v druhej vete uvádza: „Navrhuje sa aj zvýšenie osobitnej stupnice platových taríf učiteľov vysokých škôl a výskumných a vývojových zamestnancov a zvýšenie platových taríf pedagogických zamestnancov a odborných zamestnancov od 1.9.2023 o 10 %, v sumách uvedených v jednotlivých tabuľkách.“, avšak podľa návrhu nariadenia vlády sa majú platové tarify učiteľov vysokých škôl a výskumných a vývojových zamestnancov a platové tarify pedagogických zamestnancov a odborných zamestnancov zvýšiť od 1.9.2023 o 12 %. Odporúčame preto zosúladiť osobitnú časť dôvodovej správy s ostatnými časťami návrhu nariadenia vlády a s Kolektívnou zmluvou vyššieho stupňa pre zamestnávateľov, ktorí pri odmeňovaní postupujú podľa zákona č. 553/2003 Z. z. na obdobie od 1.1.2023 až 31.8.2024. | **O** | **A** |
| **MFSR** | **Všeobecne** Upozorňujeme, že v predloženom materiáli sa použila neaktuálna verzia doložky vybraných vplyvov. Uznesením vlády SR č. 383 z 8. júna 2022 bola s účinnosťou od 10. júna 2022 schválená aktualizácia Jednotnej metodiky na posudzovanie vybraných vplyvov, v ktorej došlo k rozšíreniu vplyvov na rozpočet o identifikovanie úloh obcí a vyšších územných celkov v súlade s čl. 6 ods. 2 ústavného zákona č. 493/2011 Z. z. o rozpočtovej zodpovednosti. V doložke vybraných vplyvov sa konštatuje, že návrh bude mať negatívne rozpočtovo nezabezpečené vplyvy na rozpočet verejnej správy. V Analýze vplyvov na rozpočet verejnej správy, na zamestnanosť vo verejnej správe a financovanie návrhu je kvantifikovaný vplyv na štátny rozpočet v sume 400,5 mil. eur v roku 2023, v rokoch 2024 a 2025 v sume 652,3 mil. eur ročne, vplyv na obce v sume 213,2 mil. eur v roku 2023, v rokoch 2024 a 2025 v sume 352,5 mil. eur ročne a vplyv na vyššie územné celky v sume 43,2 mil. eur v roku 2023, v rokoch 2024 a 2025 v sume 72,2 mil. eur ročne. Berieme na vedomie, že kvantifikované vplyvy na obce a vyššie územné celky predstavujú vplyvy súvisiace s originálnymi kompetenciami samospráv a vplyvy súvisiace s prenesenými kompetenciami sú zahrnuté v dopadoch na štátny rozpočet. Podotýkame, že v prípade schválenia návrhu nariadenia vládou Slovenskej republiky bude zvýšenie stupníc platových taríf zohľadnené pri príprave návrhu rozpočtu verejnej správy na rok 2023 až 2025, ako je uvedené v doložke vplyvov v bode 10. Poznámky a v Analýze vplyvov na rozpočet verejnej správy, na zamestnanosť vo verejnej správe a financovanie návrhu časti 2.1.1. Financovanie návrhu. | **O** | **A** |
| **MHSR** | **K doložke vybraných vplyvov** Odporúčame predkladateľovi použiť aktuálny formulár doložky vybraných vplyvov, ktorý je účinný od 10. júna 2022. Formulár je potrebné vyplniť vo všetkých častiach: 3. Ciele a výsledný stav, 5. Alternatívne riešenia (treba uviesť minimálne nulový variant) a časti 8. Preskúmanie (treba uviesť na základe akých kritérií a kedy bude materiál vyhodnocovaný, či splnil svoju účelnosť). Odôvodnenie: Priložená doložka vybraných vplyvov nespĺňa formálne a obsahové náležitosti podľa Jednotnej metodiky na posudzovanie vybraných vplyvov. | **O** | **A** |
| **MHSR** | **K návrhu uznesenia vlády** V návrhu uznesenia vlády SR žiadame doplniť nový bod, ktorým vláda ukladá podpredsedovi vlády a ministrovi financií Slovenskej republiky vydať rozpočtové opatrenie (minimálne k 01.09.2023), ktorým povolí prekročenie limitu výdavkov pre jednotlivé kapitoly štátneho rozpočtu v súlade so zvýšením platových taríf štátnych zamestnancov pri výkone práce vo verejnom záujme od 01.09.2023. Odôvodnenie: Ministerstvo hospodárstva SR vychádza zo skúsenosti z tohto roku, kedy neboli rozpočtovým opatrením navýšené finančné prostriedky aj napriek skutočnosti, že od 01.07.2022 boli tak isto zvýšené platy zamestnancov pri výkone práce vo verejnom záujme o 3 %, ktoré súviseli so zmenami platových taríf zamestnancov pri výkone práce vo verejnom záujme. | **Z** | **N**  Rozporujúci subjekt na rozporovom konaní akceptoval garanciu MFSR, týkajúcu sa možnej zmeny kvantifikácie vplyvu na rozpočet verejnej správy. Týmto bol rozpor odstránený. |
| **MPRVSR** | Z aktuálneho stavu vyplýva, že navrhované zvýšenie platových taríf od 1.1.2023 v niektorých platovej tarife sú pod úrovňou minimálnej mzdy, ktorá bola na rok 2023 stanovená vo výške 700€. Dávame na zváženie úpravu platových taríf, ktoré sa ocitnú pod úrovňou minimálnej mzdy. Tie by sa mali upravovať samostatným vzorcom tak, aby bolo zabezpečené odstupňovanie jednotlivých platových taríf a zároveň, aby zamestnanec dostal plat aspoň na úrovni minimálnej mzdy. | **O** | **N**  Ide o pripomienku, ktorá bola uplatnená nad rámec predloženého návrhu. Návrh nariadenia iba upravuje zvýšenie stupníc platových taríf zamestnancov pri výkone práce vo verejnom záujme v nadväznosti na valorizáciu upravenú v platnej kolektívnej zmluve vyššieho stupňa. Zvýšenie platových taríf v nariadení vlády je možné len na základe výsledku kolektívneho vyjednávania resp. odzrkadľuje výsledok kolektívneho vyjednávania t.z., že nie je možné v nariadení vlády svojvoľne zvyšovať platové tarify. Úprava platových taríf iným spôsobom je možná len zmenou zákona o odmeňovaní niektorých zamestnancov pri výkone práce vo verejnom záujme. |
| **MPRVSR** | **K doložke vybraných vplyvov**  Odporúčame použiť aktuálnu verziu "Doložky vybraných vplyvov" v zmysle Jednotnej metodiky na posudzovanie vybraných vplyvov účinnej od 10.6.2022. | **O** | **A** |
| **MPSVRSR** | **K osobitnej časti dôvodovej správy (k § 2 a k prílohám č. 4 až 6)** Upozorňujeme predkladateľa na nesúlad medzi údajmi uvádzanými vo vlastnom materiáli a v sprievodných materiáloch týkajúcich sa miery navýšenia osobitnej stupnice platových taríf učiteľov vysokých škôl a výskumných a vývojových zamestnancov a platových taríf pedagogických zamestnancov a odborných zamestnancov od 1.9.2023 s údajmi uvádzanými v osobitnej časti dôvodovej správy. Odôvodnenie: Podľa vlastného materiálu a podľa údajov uvádzaných predkladateľom v predkladacej správe a vo všeobecnej časti dôvodovej správy sa od 1.9.2023 zvýši osobitná stupnica platových taríf učiteľov vysokých škôl a výskumných a vývojových zamestnancov a platové tarify pedagogických zamestnancov a odborných zamestnancov o 12 %. Súčasne sa v osobitnej časti dôvodovej správy konštatuje, že predmetom materiálu je zvýšenie osobitnej stupnice platových taríf učiteľov vysokých škôl a výskumných a vývojových zamestnancov a platových taríf pedagogických zamestnancov a odborných zamestnancov od 1.9.2023 o 10 %. | **O** | **A** |
| **MSSR** | **Všeobecne** Úrad vlády Slovenskej republiky aktuálne predložil predmetný legislatívny materiál na medzirezortné pripomienkové konanie v skrátenej forme. V ozname o začatí pripomienkového konania sa uvádza ako dôvod skrátenej formy to, že „návrh sa predkladá podľa čl. 13 ods. 7 Legislatívnych pravidiel vlády Slovenskej republiky z dôvodu naliehavosti riešenia mimoriadnej okolnosti“. Vzhľadom k tomu, že predmetné nariadenie vlády by malo nadobudnúť účinnosť 1. januára 2023 a navrhované uznesenie vlády predpokladá úlohu pre predsedu vlády Slovenskej republiky zabezpečiť uverejnenie nariadenia vlády Slovenskej republiky v Zbierke zákonov Slovenskej republiky do 31. decembra 2022, javí sa nám skrátenie lehoty na medzirezortné pripomienkové konanie ako neodôvodnené a navrhujeme ju predĺžiť na súhrnných 15 pracovných dní v súlade s čl. 13 ods. 6 Legislatívnych pravidiel vlády. | **O** | **N**  Predkladateľ má za to, že boli dané dôvody v zmysle čl. 13 ods. 7 Legislatívnych pravidiel vlády SR (mimoriadne okolnosti) na skrátenie medzirezortného pripomienkového konania. |
| **MŠVVaŠSR** | **analýze vplyvov na rozpočet verejnej správy** Žiadame do analýzy vplyvov na rozpočet verejnej správy doplniť rozpočtové krytie pre zvýšené stupnice platových taríf zamestnancov pri výkone práce vo verejnom záujme a zapracovať finančné krytie aj v rámci návrhu rozpočtu pre roky 2023 až 2025. Odôvodnenie: Z analýzy vplyvov na rozpočet verejnej správy vyplýva, že ide o rozpočtovo nekryté výdavky. Túto pripomienku považuje MŠVVaŠ SR za zásadnú. | **Z** | **N**  Rozporujúci subjekt na rozporovom konaní akceptoval garanciu MFSR, týkajúcu sa možnej zmeny kvantifikácie vplyvu na rozpočet verejnej správy. Týmto bol rozpor odstránený. |
| **MŠVVaŠSR** | **analýze vplyvov na rozpočet verejnej správy** Žiadame v analýze vplyvov na rozpočet verejnej správy zadefinovať, akým spôsobom budú pre kapitolu MŠVVaŠ SR zabezpečené finančné prostriedky v súvislosti s rozpočtovým krytím zvýšených stupníc platových taríf zamestnancov pri výkone práce vo verejnom záujme pre regionálne školstvo, verejné vysoké školy, priamo riadené organizácie vrátane regionálnych úradov školskej správy a "aparátu" ústredného orgánu a na prenesený výkon štátnej správy. MŠVVaŠ SR už v nadväznosti na výpočet 3%-nej valorizácie na prenesený výkon štátnej správy (LP/2022/216) žiadalo o prehodnotenie nápočtu a pridelenie sumy na valorizáciu aj pre školské úrady na roky 2023 až 2025. Pri určovaní výšky finančných prostriedkov na platy zamestnancov školských úradov vychádza jedno pracovné miesto mesačne z platovej tarify 8. platovej triedy 13. platového stupňa základnej stupnice platových taríf zamestnancov pri výkone práce vo verejnom záujme podľa § 28 ods. 1 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 474/2008 Z. z. K takto určenej výške finančných prostriedkov sa pripočítajú odvody do poistných fondov. Od roku 2023 sa predpokladá zvýšenie počtu žiakov na všetkých typoch škôl. S prihliadnutím na očakávaný nárast počtu žiakov v školách nie je možné ani znižovať počty zamestnancov na školských úradoch a nepridelením finančných prostriedkov na valorizáciu sa deficit, ktorý kapitola MŠVVaŠ SR na školské úrady eviduje, ešte prehĺbi. Kapitola MŠVVaŠ SR nemá voľné finančné prostriedky, ktoré by mohla na daný účel použiť a z tohto dôvodu žiadame o navýšenie rozpočtu zo strany MF SR. Z toho dôvodu žiadame prehodnotenie nápočtu a poskytnutie sumy na valorizáciu aj pre školské úrady na roky 2023 až 2025 a zároveň žiadame zapracovať aj finančné krytie v rámci návrhu rozpočtu aj pre roky 2023 až 2025. Túto pripomienku považuje MŠVVaŠ SR za zásadnú. | **Z** | **N**  Rozporujúci subjekt na rozporovom konaní akceptoval garanciu MFSR, týkajúcu sa možnej zmeny kvantifikácie vplyvu na rozpočet verejnej správy. Týmto bol rozpor odstránený. |
| **MŠVVaŠSR** | **prílohe č. 1 a č. 4** Žiadame upraviť stupnice platových taríf podľa platových tried a platových stupňov tak, aby zohľadňovali minimálnu mzdu na rok 2023. Odôvodnenie: Minimálna mzda na rok 2023 je ustanovená na 700 eur. V prílohe č. 1 návrhu nariadenia vlády, podľa ktorej sú odmeňovaní "nepedagogickí zamestnanci" (napr. kuchárka, upratovačka), sú však viaceré platové stupne pri platových triedach 1 až 3 ustanovené v menšej výške, ako bude minimálna mzda. V prílohe č. 4 je prvý platový stupeň platovej triedy 1 ustanovený v menšej výške, ako bude minimálna mzda. Cieľom tejto požiadavky je, aby aj najmenej ohodnotené pracovné pozície v školách a školských zariadeniach mali plat vo výške aspoň minimálnej mzdy. Túto pripomienku považuje MŠVVaŠ SR za zásadnú. | **Z** | **N**  Ide o pripomienku, ktorá bola uplatnená nad rámec návrhu, nakoľko  nariadeniami sa môže realizovať len valorizácia dohodnutá v kolektívnej zmluve vyššieho stupňa. |
| **MVSR** | **osobitnej časti dôvodovej správy** K osobitnej časti dôvodovej správy: V osobitnej časti dôvodovej správy k § 2 a k prílohám č. 4 až 6 navrhujeme uviesť správne percentuálne zvýšenie osobitnej stupnice platových taríf učiteľov vysokých škôl a výskumných pracovníkov a vývojových zamestnancov a zvýšenie platových taríf pedagogických zamestnancov a odborných zamestnancov od 1. 9. 2023, ktoré predstavuje 12% v zmysle kolektívnej zmluvy vyššieho stupňa pre zamestnávateľov, ktorí pri odmeňovaní postupujú podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme na obdobie 01. 01. 2023 až 31. 08. 2024, a nie 10% ako je uvedené v dôvodovej správe. | **O** | **A** |
| **UOOU SR** | Odoslané bez pripomienok |  |  |
| **MOSR** | Odoslané bez pripomienok |  |  |
| **ÚGKKSR** | Odoslané bez pripomienok |  |  |
| **NBS** | Odoslané bez pripomienok |  |  |
| **NBÚ** | Odoslané bez pripomienok |  |  |
| **ÚNMSSR ÚVSR** | Odoslané bez pripomienok |  |  |
| **ÚPVSR** | Odoslané bez pripomienok |  |  |
| **ÚJDSR** | Odoslané bez pripomienok |  |  |
| **AZZZ SR** | Odoslané bez pripomienok |  |  |
| **PMÚSR** | Odoslané bez pripomienok |  |  |
| **MZSR** | Odoslané bez pripomienok |  |  |
| **MIRRI SR** | Odoslané bez pripomienok |  |  |
| **MŽPSR** | Odoslané bez pripomienok |  |  |
| **MKSR** | Odoslané bez pripomienok |  |  |
| **GPSR** | Odoslané bez pripomienok |  |  |
| **MZVEZ SR** | Odoslané bez pripomienok |  |  |
| **ÚMS** | Odoslané bez pripomienok |  |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |